ไฟแนนซ์ทูเดย์
โดย..ช.ชดา
5 ต.ค. 2559

โดย..ช.ชดา
สมชาย หาญหิรัญ ประธานกรรมการ เอสเอ็มอีแบงก์ แต่งตั้ง เกรียงไกร รักษ์กุลชน ผู้ทรงคุณวุฒิภายนอก เป็นประธานตรวจสอบข้อเท็จจริงและพิจารณาความเสียหาย กรณีที่คณะกรรมการธนาคารได้มีมติพิจารณาอนุมัติสินเชื่อให้กับบริษัท ชินวัตรไทย ของ พายัพ ชินวัตร น้องชายอดีตนายกรัฐมนตรี ทักษิณ ชินวัตร ในปี 2554 ในขณะที่ถูกฟ้องล้มละลายแล้ว แถมบอร์ดเอสเอ็มอีแบงก์ชุดปี 2558 ละเว้นการฟ้องอาญาพายัพจากการรื้อถอนหลักประกัน และนำลูกหนี้ออกประมูลขายในราคาต่ำกว่าเงินต้น ทั้งสองสาเหตุเป็นชนวนให้ถูกร้องเรียนหนักในขณะนี้
ยุคนี้แบงก์แข่งกันดุเดือด จริงๆ ธนาคารไทยพาณิชย์แจกสติ๊กเกอร์ไลน์ฟรี หากลูกค้าผูกบัญชีเงินฝากกับอี-วอลเล็ต แรบบิท ไลน์เพย์ แบบออนไลน์ หรือออฟไลน์ก็ได้ ผูกบัญชีเสร็จแล้วก็ดาวน์โหลดสติ๊กเกอร์ได้เลย ส่วนแบงก์อื่นก็มาแนวป๋าแจกสติ๊กเกอร์ฟรีให้โหลดกัน
ช่วงนี้ อภิศักดิ์ ตันติวรวงศ์ รมว.คลัง เตรียมเดินทางยาวไปประชุมสภาผู้ว่าการธนาคารโลกและไอเอ็มเอฟ ประจำปี 2559 ระหว่างวันที่ 6-9 ต.ค. ที่สหรัฐอเมริกา และร่วมประชุม รมว.คลังเอเปก ครั้งที่ 23 วันที่ 12-15 ต.ค. 2559 ที่เปรู